Likumprojekts

**Grozījumi Bāriņtiesu likumā**

Izdarīt [Bāriņtiesu likumā](https://likumi.lv/ta/id/139369-barintiesu-likums) (Latvijas Republikas Saeimas un Ministru Kabineta Ziņotājs, 2006, 15. nr.; 2007, 3. nr.; 2009, 2., 13., 14. nr.; Latvijas Vēstnesis, 2009, 193., 205. nr.; 2011, 112., 132. nr.; 2012, 200. nr.; 2013, 112., 188. nr.; 2014, 41., 98. nr.; 2015, 227. nr.; 2017, 128., 242. nr.; 2018, 220. nr.; 2019, 240. nr.) šādus grozījumus:

1. 2. pantā:

izteikt pirmo daļu šādā redakcijā:

"(1) Bāriņtiesa ir pašvaldības izveidota aizbildnības un aizgādnības iestāde.";

izteikt trešo daļu šādā redakcijā:

"(3) Bāriņtiesas darbības teritorija ir attiecīgās pašvaldības administratīvā teritorija, izņemot šā panta piektajā daļā minēto gadījumu.";

izteikt ceturtās daļas pirmo teikumu šādā redakcijā:

"Veidojot bāriņtiesu, pašvaldības dome nodrošina, lai visiem attiecīgās pašvaldības administratīvās teritorijas iedzīvotājiem bāriņtiesa būtu pēc iespējas ērti pieejama.";

izteikt piekto daļu šādā redakcijā:

"(5) Vienā pašvaldībā izveido ne vairāk kā vienu bāriņtiesu. Vairākas pašvaldības var veidot kopīgu bāriņtiesu.";

izslēgt astoto daļu.

2.  3. pantā:

izteikt otrās daļas pirmo teikumu šādā redakcijā:

"Uz bāriņtiesas priekšsēdētāju, kā arī bāriņtiesas priekšsēdētāja vietnieku un bāriņtiesas locekli attiecas darba tiesiskās attiecības reglamentējošo normatīvo aktu normas, ciktāl šajā likumā nav noteikts citādi.";

papildināt pantu ar 2.1 daļu šādā redakcijā:

"(21) Bāriņtiesas priekšsēdētāju, bāriņtiesas priekšsēdētāja vietnieku un bāriņtiesas locekli nodarbina uz darba līguma pamata, nosakot normālo darba laiku un ievērojot personas tiesības pieprasīt nepilna darba laika noteikšanu atbilstoši darba tiesiskās attiecības reglamentējošo normatīvo aktu normām."

1. 5. pantā:

papildināt panta nosaukumu pēc vārda "bāriņtiesu" ar vārdu "pārraudzība";

papildināt pantu ar 1.1 un 1.2 daļu šādā redakcijā:

"(11) Bāriņtiesas lietās par aizgādības tiesību pārtraukšanu, par pārtraukto aizgādības tiesību atjaunošanu un par bērna ārpusģimenes aprūpi atrodas Valsts bērnu tiesību aizsardzības inspekcijas funkcionālajā pārraudzībā šajā likumā noteiktajā apjomā.

(12) Institucionālās pārraudzības ietvaros Valsts bērnu tiesību aizsardzības inspekcija organizē kvalifikācijas komisijas darbību. Kvalifikācijas komisija nodrošina ar bāriņtiesas amatpersonu sertifikāciju, kvalifikāciju un tālākizglītību saistītu jautājumu izskatīšanu."

4.  7. pantā:

izteikt otro daļu šādā redakcijā:

"(2) Bāriņtiesas locekļu skaitu nosaka pašvaldība atbilstoši pašvaldības administratīvajā teritorijā deklarēto iedzīvotāju skaitam, bērnu un aizgādnībā esošo personu skaitam, bāriņtiesas lietu skaitam, pašvaldības administratīvās teritorijas lielumam, lai pilnvērtīgi nodrošinātu bērnu un aizgādnībā esošo personu tiesību un interešu aizsardzību.";

aizstāt ceturtajā daļā vārdus "otrā līmeņa profesionālo augstāko (jurista) izglītību" ar vārdiem "profesionālo maģistra grādu tiesību zinātnē vai profesionālo maģistra grādu tiesību zinātnē un piektā līmeņa profesionālo kvalifikāciju (jurists) vai citu Latvijas izglītības klasifikācijā noteiktajam Eiropas kvalifikācijas ietvarstruktūras 7. līmenim atbilstošu kvalifikāciju tiesību zinātnē".

5. Izteikt 8. panta otro daļu šādā redakcijā:

"(2) Bāriņtiesas priekšsēdētājs atbilstoši darba apjomam ir tiesīgs pieņemt darbā bāriņtiesas priekšsēdētāja palīgu, bāriņtiesas locekļa palīgu un citus darbiniekus bāriņtiesas darba nodrošināšanai."

6. Izteikt III nodaļas nosaukumu šādā redakcijā:

"**III nodaļa**

**Bāriņtiesas priekšsēdētājs, bāriņtiesas priekšsēdētāja vietnieks un bāriņtiesas loceklis, bāriņtiesas priekšsēdētāja palīgs un bāriņtiesas locekļa palīgs**".

7.  9. pantā:

izteikt panta nosaukumu šādā redakcijā:

"**9. pants. Pieņemšana darbā un pretendentu konkurss**";

izteikt pirmo un otro daļu šādā redakcijā:

"(1) Bāriņtiesas priekšsēdētāju un bāriņtiesas priekšsēdētāja vietnieku pieņem darbā attiecīgā pašvaldība. Bāriņtiesas priekšsēdētājs pieņem darbā bāriņtiesas locekļus un citus šā likuma 8. pantā minētos bāriņtiesas darbiniekus.

(2) Uz bāriņtiesas priekšsēdētāja un bāriņtiesas priekšsēdētāja vietnieka amatu attiecīgā pašvaldība izsludina atklātu pretendentu konkursu. Uz bāriņtiesas locekļa un citu šā likuma 8. pantā minēto bāriņtiesas darbinieku amatiem atklātu pretendentu konkursu izsludina bāriņtiesas priekšsēdētājs.";

izslēgt trešo daļu;

izteikt ceturto un piekto daļu šādā redakcijā:

"(4) Organizējot bāriņtiesas priekšsēdētāja pretendentu konkursu, attiecīgā pašvaldība izprasa no kvalifikācijas komisijas atzinumu par tās bāriņtiesas darbību, kurā kāds no konkursa pretendentiem pēdējo triju gadu periodā pildījis bāriņtiesas priekšsēdētaja amatu.

(5) Pieņemot darbā bāriņtiesas priekšsēdētāju un bāriņtiesas priekšsēdētāja vietnieku, pašvaldības pienākums ir pieprasīt ziņas no Sodu reģistra, lai pārliecinātos par personas atbilstību šā likuma [11. panta](https://likumi.lv/ta/id/139369%22%20%5Cl%20%22p11) 2., 3., 4., 5. un 6. punktā minētajām prasībām. Minētās ziņas par bāriņtiesas locekli ir pienākums pieprasīt bāriņtiesas priekšsēdētājam. Pašvaldībai ziņas par bāriņtiesas priekšsēdētāju un bāriņtiesas priekšsēdētāja vietnieku un bāriņtiesas priekšsēdētājam par bāriņtiesas locekļiem ir pienākums atkārtoti pārbaudīt ne retāk kā reizi gadā."

8.  10. pantā:

aizstāt pirmās daļas ievaddaļā vārdus "ievēlēt personu" ar vārdiem "būt persona";

izteikt pirmās daļas 3. punktu šādā redakcijā:

"3) kura ieguvusi vismaz akadēmisko maģistra grādu vai profesionālo maģistra grādu vai profesionālo maģistra grādu un 5. līmeņa profesionālo kvalifikāciju, vai citu Latvijas izglītības klasifikācijā noteiktajam Eiropas kvalifikācijas ietvarstruktūras 7. līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā un kurai ir ne mazāk kā piecu gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;";

aizstāt otrās daļas ievaddaļā vārdus "ievēlēt personu" ar vārdiem "būt persona";

izteikt otrās daļas 3. punktu šādā redakcijā:

"3) kura ieguvusi vismaz akadēmisko bakalaura grādu vai profesionālo bakalaura grādu un 5. līmeņa profesionālo kvalifikāciju vai citu Latvijas izglītības klasifikācijā noteiktajam Eiropas kvalifikācijas ietvarstruktūras 6. līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā un kurai ir ne mazāk kā triju gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā;";

izteikt trešo daļu šādā redakcijā:

"(3) Ja persona, stājoties amatā, nav apguvusi šā likuma 10. panta ceturtajā daļā minēto mācību programmu, tā sešu mēnešu laikā pēc darba tiesisko attiecību nodibināšanas, neieskaitot pārbaudes laiku, to apgūst. Bāriņtiesas priekšsēdētājs, bāriņtiesas priekšsēdētāja vietnieks un bāriņtiesas loceklis pilnībā patstāvīgu amata pienākumu pildīšanu uzsāk tikai pēc sekmīgas mācību programmas apgūšanas. Līdz minētās mācību programmas apgūšanai:

1. bāriņtiesas priekšsēdētājs organizē bāriņtiesas funkciju pildīšanu, vada bāriņtiesas administratīvo darbu, pārvalda bāriņtiesas finanšu, personāla un citus resursus;
2. bāriņtiesas priekšsēdētāja vietnieks un bāriņtiesas loceklis amata pienākumus veic tiktāl, cik tas nav saistīts ar lēmumu pieņemšanu, lai nodrošinātu bērna vai aizgādnībā esošas personas personisko un mantisko tiesību un interešu aizstāvību.";

papildināt pantu ar 3.1 daļu šādā redakcijā:

"(31) Ja ar mācību programmas apgūšanu saistītos izdevumus attiecīgajai amatpersonai pilnībā vai daļēji ir segusi pašvaldība, tad amatpersona, ar kuru darba tiesiskās attiecības tiek izbeigtas, savstarpēji vienojoties ar darba devēju vai atbilstoši šā likuma 14. pantam, agrāk nekā četru gadu laikā pēc mācību programmas apgūšanas atmaksā pašvaldībai tās segtos mācību programmas apgūšanas izdevumus proporcionāli nostrādātajam laikam. Amatpersona neatmaksā pašvaldībai tās kompensēto mācību maksu, ja amatpersona pārtrauc strādāt bāriņtiesā un uzsāk strādāt citā tās pašas pašvaldības institūcijā, kurā amata pienākumu izpildei nepieciešamas mācību programmā apgūtās zināšanas.";

izteikt piekto daļu šādā redakcijā:

"(5) Ja bāriņtiesas sastāvā esošās personas nav apguvušas šā likuma 10. panta ceturtajā daļā minēto mācību programmu, tad līdz brīdim, kad bāriņtiesas priekšsēdētājs un vismaz trīs bāriņtiesas locekļi to ir apguvuši, bāriņtiesa šajā likumā noteikto uzdevumu izpildē sadarbojas ar citu tuvākobāriņtiesu atbilstoši šā likuma 53. panta 1.1 daļai."

9. Papildināt likumu ar 10.1 un 10.2 pantu šādā redakcijā:

"**10.1pants. Kvalifikācijas komisija**

(1) Kvalifikācijas komisija ir koleģiāla institūcija, kuras darbību organizē Valsts bērnu tiesību aizsardzības inspekcija.

(2) Kvalifikācijas komisijas mērķis ir veikt bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa profesionālās darbības novērtēšanu un veicināt bāriņtiesas priekšsēdētāja, bāriņtiesas priekšsēdētāja vietnieka, bāriņtiesas locekļa profesionālo izaugsmi, lai uzlabotu bāriņtiesas darba kvalitāti.

(3) Kvalifikācijas komisija:

1) veic bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa profesionālās darbības novērtēšanu – sertifikāciju;

1. izstrādā bāriņtiesas speciālistu tālākizglītības programmu saturu un šo programmu apguves rezultātu novērtēšanas sistēmu;
2. izvērtē, vai par tīša noziedzīga nodarījuma izdarīšanu sodītas personas nodarbināšana pēc sodāmības dzēšanas vai sodāmības noņemšanas nekaitē bērnu un aizgādnībā esošo personu tiesību un interešu aizsardzībai, un sniedz atļauju personai strādāt par bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli;
3. pēc pašvaldības pieprasījuma sniedz atzinumu, kas nepieciešams, organizējot bāriņtiesas priekšsēdētāja pretendentu konkursu.

(4) Kvalifikācijas komisijas sastāvā ir Labklājības ministrijas, Tieslietu ministrijas un Valsts bērnu tiesību aizsardzības inspekcijas pārstāvji, kā arī bāriņtiesas darbinieku profesionālās apvienības pārstāvji. Ja konkrētās pašvaldības bāriņtiesa nav pārstāvēta bāriņtiesas darbinieku profesionālajā apvienībā, tad, izvērtējot konkrētās pašvaldības bāriņtiesas amatpersonas profesionālo darbību, dalībai kvalifikācijas komisijā tiek deleģēts attiecīgās pašvaldības pārstāvis.

(5) Kvalifikācijas komisijas izveides un darbības kārtību nosaka Ministru kabinets.

**10.2pants. Bāriņtiesas priekšsēdētāja, bāriņtiesas priekšsēdētāja vietnieka, bāriņtiesas locekļa sertifikācija**

1. Bāriņtiesas amatpersona var veikt bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa pienākumus, ja sertifikācijā saņemts pozitīvs kvalifikācijas komisijas atzinums.
2. Bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa sertifikāciju veic reizi septiņos gados.
3. Bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa sertifikāciju pirmo reizi veic 12 mēnešu laikā pēc tam, kad bāriņtiesas priekšsēdētājs, bāriņtiesas priekšsēdētāja vietnieks, bāriņtiesas loceklis uzsācis veikt amata pienākumus.
4. Ja nepieciešams, pēc Valsts bērnu tiesību aizsardzības inspekcijas pieprasījuma vai tās pašvaldības pieprasījuma, kura pieņēmusi darbā attiecīgo bāriņtiesas priekšsēdētāju un bāriņtiesas priekšsēdētāja vietnieku, vai tā bāriņtiesas priekšsēdētāja pieprasījuma, kurš pieņēmis darbā attiecīgo bāriņtiesas locekli, veic ārpuskārtas bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa sertifikāciju.
5. Ja bāriņtiesas priekšsēdētājs, bāriņtiesas priekšsēdētāja vietnieks vai bāriņtiesas loceklis ir saņēmis negatīvu kvalifikācijas komisijas atzinumu, atkārtotu sertifikāciju veic sešu mēnešu laikā pēc negatīvā atzinuma saņemšanas.
6. Sertifikācijas procesā ņem vērā:
7. sertificējamā bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa izglītību;
8. informāciju par sertificējamā bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa darba pieredzi;
9. informāciju par sertificējamā bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa tālākizglītību;
10. sertificējamā bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa pašvērtējumu;
11. informāciju par kvalifikācijas komisijas atzinumiem par sertificējamā bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa darbu bāriņtiesas sastāvā;
12. citu informāciju, kas ir būtiska bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa sertificēšanas procesā.
13. Sertifikācijas kārtību un sertifikācijas kritērijus, kā arī gadījumus, kādos kvalifikācijas komisija sniedz negatīvu atzinumu, nosaka Ministru kabinets."

10.  11. pantā:

aizstāt panta nosaukumā vārdu "ievēlēt" ar vārdu "būt";

aizstāt panta ievaddaļā vārdus "ievēlēt personu" ar vārdiem "būt persona";

izteikt 2. punktu šādā redakcijā:

"2) par bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli nevar būt persona, kura sodīta par tīša noziedzīga nodarījuma izdarīšanu (neatkarīgi no sodāmības dzēšanas vai sodāmības noņemšanas), izņemot gadījumu, ja pēc sodāmības dzēšanas vai sodāmības noņemšanas kvalifikācijas komisija izvērtējusi, vai tas nekaitē bērnu un aizgādnībā esošo personu tiesību un interešu aizsardzībai, un atļāvusi šai personai strādāt par bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli;";

papildināt pantu ar 9. punktu šādā redakcijā:

"9) kura saņēmusi atkārtotu negatīvu kvalifikācijas komisijas atzinumu par profesionālās darbības kārtējo novērtēšanu – sertifikāciju."

11. Izslēgt 12. pantu.

12.  13. pantā:

aizstāt pirmajā daļā vārdus "attiecīgās pašvaldības dome" ar vārdiem "attiecīgā pašvaldība";

izteikt trešo daļu šādā redakcijā:

(3) Attiecīgajai pašvaldībai ir pienākums atstādināt bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli no amata, ja attiecīgā amatpersona, pildot savus pienākumus, kaitē trešo personu drošībai un veselībai, kā arī darba devēja vai trešo personu pamatotām interesēm, vai ja to pieprasa Valsts bērnu tiesību aizsardzības inspekcija saistībā ar bērna vai aizgādnībā esošās personas tiesību un interešu pārkāpumu.";

 papildināt pantu ar 3.1 daļu šādā redakcijā:

"(31) Attiecīgajai pašvaldībai ir pienākums atstādināt bāriņtiesas priekšsēdētāju un bāriņtiesas priekšsēdētāja vietnieku, bet bāriņtiesas priekšsēdētājam ir pienākums atstādināt bāriņtiesas locekli no amata, ja saņemts negatīvs kvalifikācijas komisijas atzinums par profesionālās darbības novērtēšanu – sertifikāciju. Attiecīgo amatpersonu atstādina uz laiku līdz pozitīva atzinuma saņemšanai par novērtēšanu – sertifikāciju, bet atstādināšanas laiks nedrīkst būt ilgāks par sešiem mēnešiem.";

aizstāt ceturtajā daļā vārdus "attiecīgās pašvaldības domei" ar vārdiem "attiecīgajai pašvaldībai";

aizstāt piektajā daļā vārdus "attiecīgās pašvaldības dome" ar vārdiem "attiecīgā pašvaldība".

13. Izteikt 14. pantu šādā redakcijā:

"**14.pants. Darba tiesisko attiecību izbeigšanas pamati**

(1) Ar bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli darba tiesiskās attiecības izbeidz, ja:

1) ir iestājies kāds no darba tiesiskās attiecības reglamentējošo normatīvo aktu normās noteiktajiem gadījumiem;

2) ir konstatēts kāds no šā likuma 11. pantā minētajiem apstākļiem;

3) sešu mēnešu laikā pēc atstādināšanas saskaņā ar šā likuma 13. panta ceturto daļu attiecīgā amatpersona nav apguvusi šā likuma 10. panta trešajā daļā noteikto mācību programmu;

4) ir saņemts atkārtots negatīvs kvalifikācijas komisijas atzinums par profesionālās darbības kārtējo novērtēšanu – sertifikāciju.

(2) Šā panta pirmās daļas 3. un 4. punktā minētajos gadījumos darba tiesiskās attiecības izbeidzamas Darba likuma 115. panta piektajā daļā noteiktajā kārtībā. Attiecīgo bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli ar viņa piekrišanu var nodarbināt citā darbā bāriņtiesā, ja darbs nav saistīts ar lēmuma pieņemšanu vai faktisko rīcību bērna vai aizgādnībā esošās personas tiesību un interešu aizsardzības nodrošināšanā."

14. Papildināt III nodaļu ar 15.1 un 16.1 pantu šādā redakcijā:

"**15.1 pants. Bāriņtiesas priekšsēdētāja palīgs un bāriņtiesas locekļa palīgs**

Par bāriņtiesas priekšsēdētāja palīgu un bāriņtiesas locekļa palīgu var būt persona:

1) kura ir Latvijas Republikas pilsonis vai nepilsonis;

2) kurai ir vismaz pirmā līmeņa profesionālā augstākā izglītība pedagoģijas, medicīnas vai tiesību zinātnē vai šā likuma 10. panta pirmās daļas 3. punktā vai otrās daļas 3. punktā minētā izglītība;

3) kura prot valsts valodu augstākajā līmenī;

4) kurai ir nevainojama reputācija.

**16.1** **pants. Bāriņtiesas priekšsēdētāja palīga un bāriņtiesas locekļa palīga kompetence**

(1) Bāriņtiesas priekšsēdētāja palīgam un bāriņtiesas locekļa palīgam ir pienākums:

1. aizstāvēt bērna vai aizgādnībā esošās personas personiskās un mantiskās intereses un tiesības;
2. sadarboties ar citām bāriņtiesām, ilgstošas sociālās aprūpes un sociālās rehabilitācijas institūcijām, veselības aprūpes un izglītības iestādēm, sociālajiem dienestiem, policijas iestādēm, Valsts probācijas dienestu un tiesu izpildītājiem, lai nodrošinātu bērna vai aizgādnībā esošās personas tiesību un interešu aizstāvību;
3. informēt pašvaldības sociālo dienestu vai citu atbildīgo institūciju par bērniem un aizgādnībā esošām personām, kurām nepieciešama palīdzība;
4. neizpaust informāciju, kas jebkādā veidā varētu kaitēt bērnam vai aizgādnībā esošajai personai;
5. sniegt palīdzību bērnam vai aizgādnībā esošai personai, kura vērsusies bāriņtiesā pēc palīdzības.

(2) Bāriņtiesas priekšsēdētāja palīgam un bāriņtiesas locekļa palīgam ir šādi uzdevumi:

1. sagatavot dokumentu projektus un lietas bāriņtiesas sēdei;
2. sagatavot dokumentu projektus, tai skaitā vēstuļu projektus institūcijām, organizācijām un iedzīvotajiem;
3. veikt darbības, kas saistītas ar radinieku un audžuģimeņu apzināšanu, lai bērnam atrastu piemērotu aizbildni un vai audžuģimeni;
4. piedalīties pārskatu sagatavošanā un aktualizēšanā par darbībām, kas veiktas, lai bērnam nodrošinātu piemērotu aprūpi pie aizbildņa vai audžuģimenē;
5. veikt dzīves apstākļu pārbaudes un ģimeņu riska novērtējumu un sastādīt pārbaudes aktus;
6. piedalīties iedzīvotāju, tai skaitā bērnu un aizgādnībā esošu personu, uzklausīšanā un sastādīt sarunas protokolus;
7. sagatavot statistikas datus par bāriņtiesas darbību;
8. sagatavot apliecību pieprasījumus sociālo garantiju nodrošināšanai ārpusģimenes aprūpē esošiem bērniem.

(3) Līdz speciālo zināšanu apguvei bērnu tiesību aizsardzības jomā, tai skaitā par principiem, veidojot saskarsmi ar bērnu, bāriņtiesas priekšsēdētāja palīgs un bāriņtiesas locekļa palīgs neveic pārrunas ar bērnu."

15.  17. pantā:

papildināt 4. punktu pēc vārda "bāriņtiesām" ar vārdiem "Valsts bērnu tiesību aizsardzības inspekciju";

papildināt pantu ar 5.1 punktu šādā redakcijā:

"51) informē Valsts bērnu tiesību aizsardzības inspekciju, ja ir atkārtoti pieņemts lēmums par aizgādības tiesību pārtraukšanu vecākam, kuram jau iepriekš pārtrauktas tā paša bērna aizgādības tiesības;".

16. Izslēgt 46. panta 7. punktā skaitli un vārdus "[12. panta](https://likumi.lv/ta/id/139369#p12) pirmajā daļā".

17.  48. pantā:

papildināt otro daļu ar trešo teikumu šādā redakcijā:

"Lietas par bērnu un aizgādnībā esošo personu personisko un mantisko interešu un tiesību aizsardzību izskata slēgtā bāriņtiesas sēdē.";

papildināt pantu ar ceturto daļu šādā redakcijā:

"(4) Personai, kura traucē kārtību lietas izskatīšanas laikā, bāriņtiesa izsaka brīdinājumu. Ja persona atkārtoti traucē kārtību, personu izraida no sēžu zāles. Par personai izteikto brīdinājumu un par izraidīšanu no sēžu zāles bāriņtiesa izdara atzīmi bāriņtiesas sēdes protokolā."

18. Papildināt likumu ar 48.1 pantu šādā redakcijā:

"**48.1 pants. Necieņa pret bāriņtiesu**

(1) Par klaju pret bāriņtiesu izrādītu necieņu bāriņtiesa var uzlikt lietas dalībniekam naudas sodu līdz 500 *euro*.

(2) Šā panta pirmajā daļā minēto naudas sodu bāriņtiesa uzliek, pieņemot attiecīgu lēmumu bāriņtiesas sēdē un par to izdarot atzīmi bāriņtiesas sēdes protokolā.

(3) Bāriņtiesas lēmuma norakstu (izrakstu no sēdes protokola) par naudas soda uzlikšanu nosūta personai, kurai naudas sods uzlikts. Nauda ieskaitāma attiecīgās pašvaldības ienākumos.

(4) Ja naudas sods netiek samaksāts lēmumā noteiktajā termiņā, bāriņtiesa nosūta personai, kurai naudas sods uzlikts, brīdinājumu par parādsaistību piespiedu izpildi. Ja brīdinājumā noteiktajā termiņā naudas sods netiek samaksāts, bāriņtiesa izdod izpildrīkojumu un iesniedz to izpildei tiesu izpildītājam."

19.  49. pantā:

izteikt otro daļu šādā redakcijā:

"(2) Bāriņtiesas lēmumu, tai skaitā šā likuma 5. panta 1.1 daļā minētajās lietās, ieinteresētā persona var pārsūdzēt tiesā Administratīvā procesa likumā noteiktajā kārtībā. Pieteikuma iesniegšana tiesā neaptur lēmuma darbību.";

papildināt pantu ar 2.1 daļu šādā redakcijā:

"(21) Ieinteresētā persona bāriņtiesas lēmumu vai faktisko rīcību šā likuma 5. panta 1.1 daļā minētajās lietās nevar apstrīdēt Valsts bērnu tiesību aizsardzības inspekcijā. Ieinteresētās personas vēršanās Valsts bērnu tiesību aizsardzības inspekcijā saistībā ar bāriņtiesas lēmumiem vai faktisko rīcību šā likuma 5. panta 1.1 daļā minētajās lietās izskatāma Iesniegumu likumā noteiktajā kārtībā.";

papildināt trešo daļu pēc vārda "tiesā" ar vārdiem "vai apstrīdami augstākā iestādē";

 papildināt pantu ar ceturto daļu šādā redakcijā:

"(4) Ja bāriņtiesas lēmums šā likuma 5. panta 1.1 daļā minētajās lietās ir pārsūdzēts tiesā, lieta tiek izskatīta apelācijas instances tiesā un ja bāriņtiesa ir pieņēmusi jaunu lēmumu par to pašu tiesisko strīdu attiecībā uz to pašu bērnu un arī šis lēmums ir pārsūdzēts tiesā, pirmās instances tiesas tiesnesis lemj par pieteikuma pieņemšanu un lietas ierosināšanas gadījumā nosūta to izskatīšanai apelācijas instances tiesai. Apelācijas instances tiesa lietu izskata kā pirmās instances tiesa."

20. Papildināt likumu ar 49.2 pantu šādā redakcijā:

"**49.2 pants. Valsts bērnu tiesību aizsardzības inspekcijas tiesības bāriņtiesas funkcionālās pārraudzības īstenošanā**

(1) Ja šā likuma 5. panta 1.1 daļā minēto lietu apstākļu pārbaudē Valsts bērnu tiesību aizsardzības inspekcija konstatē būtisku bērnu tiesību un interešu apdraudējumu vai aizskārumu, Valsts bērnu tiesību aizsardzības inspekcija pēc savas iniciatīvas uzdod bāriņtiesai:

1) veikt lietas atkārtotu izvērtēšanu un attiecīgajā lietā pieņemt jaunu lēmumu;

2) veikt konkrētas darbības, lai pārtrauktu bāriņtiesas bezdarbību attiecīgajā lietā.

(2) Šā panta pirmajā daļā minētās darbības bāriņtiesu funkcionālās pārraudzības ietvaros ir tiesīga veikt amatpersona, kura apguvusi šā likuma 10. panta ceturtajā daļā minēto mācību programmu.

(3) Ieinteresētā persona nav tiesīga prasīt Valsts bērnu tiesību aizsardzības inspekcijai uzdot bāriņtiesai veikt šā panta pirmajā daļā minētās darbības. Ieinteresētās personas lūgums izskatāms Iesniegumu likumā noteiktajā kārtībā."

21. Papildināt pārejas noteikumus ar 22., 23., 24., 25., 26., 27., 28., 29., 30., 31., 32., 33. un 34. punktu šādā redakcijā:

"22. Grozījumi šā likuma 2. panta pirmajā un trešajā daļā, ceturtās daļas pirmajā teikumā, kā arī minētā panta piektajā un astotajā daļā, nodrošinot šā likuma atbilstību Administratīvo teritoriju un apdzīvoto vietu likumā noteiktajam administratīvi teritoriālajam iedalījumam stājas spēkā 2021. gada 1. jūlijā.

23. Grozījums par šā likuma 3. panta papildināšanu un grozījums minētā panta otrās daļas pirmajā teikumā, kā arī grozījumi šā likuma 7. panta otrajā daļā, III nodaļas nosaukumā, 9. panta nosaukumā un minētā panta pirmajā, otrajā, trešajā, ceturtajā un piektajā daļā, 10. panta pirmās un otrās daļas ievaddaļā, 11. panta nosaukumā un ievaddaļā, 12. pantā, 13. panta trešajā daļā, 14. pantā, 46. panta 7. punktā un 48. panta trešajā daļā par darba tiesisko attiecību nodibināšanu un darba tiesiskās attiecības reglamentējošo normatīvo aktu normu attiecināšanu uz bāriņtiesas priekšsēdētāju, bāriņtiesas priekšsēdētāja vietnieku un bāriņtiesas locekli stājas spēkā 2021. gada 1.jūlijā.

24. Grozījumi šā likuma 10. panta trešajā un piektajā daļā par pienākumu apgūt bāriņtiesas darbinieku mācību programmu un darba režīmu laikā līdz minētās mācību programmas apgūšanai stājas spēkā 2021. gada 1. jūlijā.

25. Ja Administratīvo teritoriju un apdzīvoto vietu likumā noteiktā administratīvo teritoriju apvienošana:

1) skar pašvaldību un tās rezultātā tiek izveidota jauna bāriņtiesa, vairākām pašvaldībām apvienojoties, bāriņtiesas priekšsēdētājam, bāriņtiesas priekšsēdētāja vietniekam vai bāriņtiesas loceklim, kurš ievēlēts bāriņtiesas sastāvā līdz 2021. gada 30. jūnijam un kura pilnvaru termiņš nav beidzies līdz jaunās bāriņtiesas izveidošanai saistībā ar administratīvi teritoriālo reformu, ir tiesības pretendēt konkursa kārtībā uz amatu no jauna izveidotajā bāriņtiesā; šajā amatu konkursā priekšroka dodama tiem pretendentiem, kuri ir ievēlēti bāriņtiesas sastāvā līdz 2021. gada 30. jūnijamun kuru pilnvaru termiņš nav beidzies līdz jaunās bāriņtiesas izveidošanai saistībā ar administratīvi teritoriālo reformu; konkursu vienlaicīgi uz bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļu amatiem jaunajā bāriņtiesā rīko pašvaldība;

2) neskar pašvaldību, tās izveidotās bāriņtiesas priekšsēdētājam, bāriņtiesas priekšsēdētāja vietniekam vai bāriņtiesas loceklim, kurš ievēlēts bāriņtiesas sastāvā līdz 2021. gada 30. jūnijam, ir tiesības, noslēdzot darba līgumu un pašvaldībai nerīkojot atklātu konkursu, uz noteiktu laiku turpināt amata pienākumu pildīšanu līdz ievēlēšanas termiņa beigām. Pašvaldībai ir pienākums piedāvāt amatpersonai šādu darba tiesisko attiecību turpināšanu.

26. Ja Administratīvo teritoriju un apdzīvoto vietu likumā noteiktā administratīvo teritoriju apvienošana skar pašvaldību un tiks izveidota jauna bāriņtiesa, tad līdz jaunas bāriņtiesas izveidošanai, bet ne ilgāk kā līdz 2021. gada 1. oktobrim darbību turpina administratīvi teritoriālās reformas ietvaros izveidotajā pašvaldībā ietilpstošo bijušo pašvaldību bāriņtiesas atbilstoši to kompetencei un darbības teritorijai. Līdz jaunas bāriņtiesas izveidošanai amata pienākumus turpina pildīt bijušo pašvaldību bāriņtiesu priekšsēdētāji, bāriņtiesu priekšsēdētāja vietnieki un bāriņtiesu locekļi, noslēdzot darba līgumu, bez pašvaldības rīkota atklāta konkursa.

27. Grozījumi šā likuma 5. panta 1.1 daļā un 49.2 pantspar bāriņtiesu funkcionālās pārraudzības īstenošanu bāriņtiesas lietās par aizgādības tiesību pārtraukšanu un par pārtraukto aizgādības tiesību atjaunošanu stājas spēkā 2022. gada 1. janvārī.

28. Grozījumi šā likuma 5. panta 1.1 daļā un 49.2 pantspar bāriņtiesu funkcionālās pārraudzības īstenošanu bāriņtiesas lietās par bērna ārpusģimenes aprūpi stājas spēkā 2023. gada 1. janvārī.

29. Grozījumi šā likuma 5. panta 1.2 daļā, 10.1 un 10.2 pants, 11. panta 9. punkts, 13. panta 3.1 daļa, 14. panta pirmās daļas 4. punkts par bāriņtiesu institucionālās pārraudzības īstenošanu stājas spēkā 2025. gada 1. janvārī.

30. Ministru kabinets līdz 2025. gada 1. janvārim izdod šā likuma 10.1 panta piektajā daļā un 10.2 panta septītajā daļā paredzētos noteikumus par bāriņtiesu kvalifikācijas komisijas izveidi un darbības kārtību, kā arī par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļu sertifikācijas kārtību.

31. Līdz kvalifikācijas komisijas izveidei šā likuma 9. panta ceturtajā daļā noteikto atzinumu par bāriņtiesas darbību sniedz Valsts bērnu tiesību aizsardzības inspekcija.

32. Līdz kvalifikācijas komisijas izveidei šā likuma 11. panta pirmās daļas 2. punktā noteikto izvērtējumu veic un atļauju sniedz Valsts bērnu tiesību aizsardzības inspekcijas izveidota komisija. Ministru kabinets nosaka kvalifikācijas komisijas sastāvu un darbības kārtību.

33. Grozījums šā likuma 17. panta 5.1 punktā par bāriņtiesas pienākumu informēt Valsts bērnu tiesību aizsardzības inspekciju par atkārtotu aizgādības tiesību pārtraukšanu vecākam stājas spēkā 2023. gada 1. janvārī.

34. Grozījumi šā likuma 15.1 panta 2. punktā un 16.1 panta trešajā daļā, kas nosaka izglītības prasības un speciālo zināšanu apgūšanas pienākumu bāriņtiesas priekšsēdētāja palīgam un bāriņtiesas locekļa palīgam, stājas spēkā 2024. gada 1. oktobrī."

Labklājības ministre

R. Petraviča